Rada
rozhodnutie Rady
z 3. decembra 2001
o uzavretí Dohody vo forme výmeny listov medzi Európskym spoločenstvom a Barbadosom, Belize, Konžskou republikou, Fidži, Guyanskou kooperatívnou republikou, republikou Pobrežia Slonoviny, Jamajkou, Kenskou republikou, Madagaskarskou republikou, Malawijskou republikou, Mauríciom, Surinamskou republikou, Svätým Krištofom, Svazijským kráľovstvom, Tanzánijskou zjednotenou republikou, Trinidadom a Tobagom, Ugandskou republikou, Zambiou, Zimbabwianskou republikou na jednej strane a Indickou republikou na druhej strane o dodávkach surového trstinového cukru určeného na rafinovanie
(2001/870/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva a najmä na jej článok 133 spolu s prvou vetou článku 300 ods. 2,
so zreteľom na návrh Komisie,
keďže:
(1) prebehli rokovania so štátmi AKT uvedenými v protokole 3 o cukre zo štátov AKT k prílohe V dohody o partnerstve ES-AKT [1] a India s cieľom stanoviť podmienky podľa ktorých sa z týchto krajín uskutoční dovoz surového trstinového cukru podľa dodatočných kvót;
(2) článok 26 ods. 1 nariadenia Rady (ES) č. 1260/2001 z 19. júna 2001 o spoločnej organizácií trhu v oblasti cukru [2] stanovuje, že colné kvóty vyplývajúce z dohôd uzavretých v rámci uruguajského kola mnohonárodných rokovaní o obchode budú otvorené a spravované v súlade s podrobnými pravidlami prijatými podľa postupu stanoveného v článku 42 uvedeného nariadenia;
(3) článok 39 ods. 3 nariadenia (ES) č. 1260/2001 stanovuje, že schodok na plnenie maximálnych potrieb rafinérií Spoločenstva sa má pokryť dovozom zvláštneho preferenčného cukru so zvláštnou sadzbou cla podľa dohôd so štátmi uvedenými v článku 35 uvedeného nariadenia a ostatnými štátmi, s ktorými boli uzavreté dohody. Tieto rokovania viedli k colnej kvóte s pohyblivým množstvom pre krajiny AKT a 10000 tonami pre Indiu, na ktorú sa uplatňuje minimálna nákupná cena. Znížené clo sa stanovuje na nulu s ohľadom na to, že výhody by znížili množstvá doposiaľ dodávané krajinami AKT a že čistý výnos na tonu založený na zaručenej cene by mal zostať stály počas päťročného obdobia súčasnej organizácie trhu s cukrom;
(4) uvedené rokovania viedli k dohodám, ktoré je potrebné ratifikovať príslušnými vládami krajín AKT na jednej strane a Indickou republikou na druhej strane a taktiež Spoločenstvom;
(5) je preto vhodné otvoriť túto colnú kvótu pre surový trstinový cukor určený na rafinovanie, s cieľom udržať súčasný prístup štátov AKT uvedených v protokole 3 prílohy V dohody o partnerstve AKT-ES a súčasný prístup pre Indickú republiku;
(6) je preto vhodné schváliť dohody vo forme výmeny listov medzi Európskym spoločenstvom a štátmi uvedenými v protokole na jednej strane a Indickou republikou na druhej strane o dodávkach surového trstinového cukru určeného na rafinovanie,
RADA ROZHODLA TAKTO:
Článok 1
Dohody vo forme výmeny listov medzi Európskym spoločenstvom a Barbadosom, Belize, Konžskou republikou, Fidži, Guyanskou kooperatívnou republikou, republikou Pobrežia Slonoviny, Jamajkou, Kenskou republikou, Madagaskarskou republikou, Malawijskou republikou, Mauríciom, Surinamskou republikou, Svätým Krištofom, Svazijským kráľovstvom, Tanzánijskou zjednotenou republikou, Trinidadom a Tobagom, Ugandskou republikou, Zambiou, Zimbabwianskou republikou na jednej strane a Indickou republikou na druhej strane o dodávkach surového trstinového cukru určeného na rafinovanie sa týmto schvaľujú v mene Spoločenstva.
Text dohôd je pripojený k tomuto rozhodnutiu.
Článok 2
Predseda Rady sa týmto oprávňuje určiť osobu(y) splnomocnené podpísať dohody uvedené v článku 1 tak, aby zaväzovali Spoločenstvo.
V Bruseli 3. decembra 2001